

**Карантиндік аймақтарға ветеринариялық режим мен шектеу іс-шараларын енгізу туралы**

***Күшін жойған***

Алматы облысы Көксу ауданы әкімдігінің 2008 жылғы 10 маусымдағы N 124 қаулысы. Алматы облысының Әділет департаменті Көксу ауданының Әділет басқармасында 2008 жылы 22 шілдеде N 2-14-62 тіркелді. Күші жойылды - Алматы облысы Көксу ауданы әкімдігінің 2008 жылғы 20 қарашадағы N 223 қаулысымен

      Ескерту. Күші жойылды - Алматы облысы Көксу ауданы әкімдігінің 2008.11.20 N 223 Қаулысымен

      
Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару туралы" Заңының 31-бабы 1-тармағы 18)-тармақшасына, Қазақстан Республикасының 2002 жылғы 10 шілдедегі "Ветеринария туралы" Заңының 10-бабы, 2-тармағы, 9)-тармақшасына сәйкес және бас мемлекеттік ветеринариялық инспекторының 2008 жылғы 03 маусымдағы N 219 ұсынысы бойынша аудан әкімдігі **ҚАУЛЫ ЕТЕДІ:**  
      
1. Ұсақ мүйізді малдары арасынан сарып ауруы туындаған жағдайға байланысты төмендегі карантиндік аймақтарға ветеринариялық режим мен шектеу іс-шаралары енгізілсін:  
      1) Қаблиса ауылдық округінің "Алмалы" учаскесіне (12 бас, 2008 жылдың 20 мамырдағы N 409 сараптамасы, 3 бас 2008 жылдың 27 мамырдағы N 438 сараптамасы);  
      2) Лабасы ауылдық округінің Еңбекшіқазақ ауылына (23 бас, 2008 жылдың 03 маусымдағы N 532 сараптамасы, 13 бас, 2008 жылдың 03 маусымдағы N 533 сараптамасы).  
      
2. Сарып ауруының ошағын жою жөніндегі іс-шаралар жоспары қосымшаға сәйкес бекітілсін.  
      
3. Қазақстан Республикасы Ауылшаруашылығы Министрлігі Агроөнеркәсіптік кешендегі мемлекеттік инспекция комитетінің аудандық аумақтық инспекциясының бастығы С.Қабдолданов (келісім бойынша), Көксу аудандық санитарлық-эпидемиологиялық қадағалау басқармасының бастығы Е.Ешкенов (келісім бойынша) сарып ауруының ошағын жою жөніндегі іс-шаралар жоспарының орындалуын қамтамасыз етсін.  
      
4. Осы қаулының орындалуына бақылау жасау аудан әкімінің орынбасары М.Бейсеновке жүктелсін.  
      
5. Осы қаулы алғаш ресми жарияланғаннан кейін күнтізбелік он күн өткен соң қолданысқа енгізіледі.

*Аудан әкімі                                К. Әбдірахманов*

Көксу ауданы әкімдігінің  
2008 жылғы 10 мамырдағы  
"Карантиндік аймақтарға  
ветеринариялық режим мен  
шектеу іс-шараларын енгізу  
туралы" N 124 қаулысына  
қосымша

**Сарып ауруының ошағын жою жөніндегі іс-шаралар жоспары:**

|  |  |  |  |
| --- | --- | --- | --- |
| Р/с | Іс-шараның аталуы | Орындау мерзімі | Орындауға  жауаптылар |
| 1. Ұйымдық-шаруашылықтық шаралары | | | |
| 1 | Ауылдық округтердегі  ауылшаруашылық  малдардың толық есебін  жүргізу. | Тұрақты түрде | Кенттік, ауылдық  округтерінің әкімдері,  ветеринариялық  инспекторлары  (келісім бойынша) |
| 2 | Арнайы мал соятын  орындар мен өлген  малдарды тастайтын  шұңқырды әрбір елді  мекенде жасау жұмысын  жалғастыру. | Жыл аяғына дейін | Кенттік, ауылдық  округтерінің әкімдері,  ветеринариялық  инспекторлары  (келісім бойынша) |
| 2. Арнайы ветеринариялық шаралар. | | | |
| 3 | Сарып ауруына оң  нәтиже беріп тіркелген  малдарды тез арада  жалпы отардан аластау. | Сараптау актісін  алысымен | Кенттік, ауылдық  округінің  ветеринариялық  инспекторлары,  лицензиялық мал  дәрігерлері  (келісім бойынша) |
| 4 | Ауру болып тіркелген  малдарды  ветеринариялық-  санитариялық  талаптарға сай есепке  қойып, жою. | 3 күн ішінде | Кенттік, ауылдық  округінің  ветеринариялық  инспекторлары,  лицензиялық мал  дәрігерлері  (келісім бойынша) |
| 5 | Мал тұрған қоралар мен ауланы қидан тазарту және мал тұрған орынды арнайы дәрілермен залалсыздандыру. | Тез арада, мал  жойылғаннан кейін | Кенттік, ауылдық  округінің  ветеринариялық  инспекторлары,  лицензиялық мал  дәрігерлері  (келісім бойынша) |
| 6 | Ауру шыққан ауладағы  қалған малдардан  15-20 күн сайын қан  алынып, 2 қайтара таза  шыққанша сарып ауруына  қарсы тексеру. | Тұрақты түрде | Кенттік, ауылдық  округінің  ветеринариялық  инспекторлары,  лицензиялық мал  дәрігерлері  (келісім, бойынша) |
| 7 | Ауру мал шыққан  ауладағы адамдарды  сарып ауруына қарсы  тексеру. | Маусым | Аудандық  санитарлық-  эпидемиологиялық  қадағалау  басқармасы,  кенттік, ауылдық  округтерінің  ветеринариялық  инспекторлары  (келісім бойынша) |
| 8 | Аудан тұрғындары  арасында сарып ауруына  қарсы шаралар және  сақтану жөнінде  үгіт-насихат  жұмыстарын жүргізу. | Тұрақты | Аудандық  санитарлық-  эпидемиологиялық  қадағалау  басқармасы,  кенттік, ауылдық  округтерінің  ветеринариялық  инспекторлары  (келісім бойынша) |

*Аудан әкімінің орынбасары                        М. Бейсенов*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК